Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11636

5. A FELSÉGJEL, A KÖZÖS JEL ÉS A LAJSTROMJEL ÍRÁSJELEINEK TÍPUSA 5.1.A betűknek díszítés nélküli latin nagybetűknek kell lenni. A számoknak díszítés nélküli arab számoknak kell lenni. 5.2.Az egyes írásjelek szélessége (kivéve az l betűt és az 1-es számot), valamint a kötőjelek hossza a írásjel magasságának kétharmada legyen. 5.3.Az írásjeleket és a kötőjeleket folyamatos vonallal kell képezni, és olyan színnel kell feltüntetni, mely a háttértől jól láthatóan elüt. A vonalak vastagsága az írásjel magasságának egyhatoda kell, hogy legyen. 5.4.Az egyes írásjeleket az őt közvetlenül megelőzőtől, vagy az őt követőtől egy olyan térközzel kell elválasztani, mely nem kisebb, mint az írásjel szélességének egynegyede. Ebből a szempontból a kötőjelet írásjelnek kell tekinteni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes